Diari Oficial de la Generalitat Valenciana


Sumari del DOGV 8317, del 14-06-2018 (2018/5622)

RESOLUCIÓ de 31 de maig de 2018, de la Conselleria d'Hisenda i Model Econòmic, per la qual s'autoritza una generació de crèdit en el capítol 2 del programa 421.60, Formació del professorat, de la Conselleria d'Educació, Investigació, Cultura i Esport, per ingressos finalistes no previstos de la Unió Europea, per import de 29.227 euros. Expedient 09.005/18-036.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8317

Data del DOGV
:   14-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5622


Data del document
:   31-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de maig de 2018, de la Conselleria d'Hisenda i Model Econòmic, per la qual s'autoritza una generació de crèdit en el capítol 2 del programa 421.60, Formació del professorat, de la Conselleria d'Educació, Investigació, Cultura i Esport, per ingressos finalistes no previstos de la Unió Europea, per import de 29.227 euros. Expedient 09.005/18-036. [2018/5622]  
L'organisme autònom Servei Espanyol per a la Internacionalització de l'Educació i la Generalitat, a través de la Conselleria d'Educació, Investigació, Cultura i Esport han subscrit, en el marc del Programa Erasmus+, un conveni per al desenvolupament del projecte europeu Promoting Inclusion Through Educational 3D-Printing, que consisteix en el disseny i l'elaboració de plànols amb impressores 3D, fets en instituts on hi ha alumnat amb discapacitat visual que participa activament en aquesta tasca. En el projecte, amb una durada de 24 mesos que comença l'1 de setembre de 2017 i finalitza el 31 d'agost de 2019, participen diversos socis europeus, i és la conselleria esmentada la que assumeix el paper de soci coordinador econòmic i rep la dotació pressupostària i posteriorment la fa arribar a la resta de socis.  
  
La subvenció total de la Unió Europea al projecte ascendeix a un màxim de 280.506 euros, dels quals 36.534 euros es gestionaran directament per la Conselleria i 243.972 euros, per la resta dels socis col·laboradors.  
Per dur a terme el projecte, la conselleria esmentada proposa generar crèdit en el capítol 2 del programa 421.60, Formació del professorat, per import de 29.227 euros, quantitat que se li anticipa i que correspon al 80 % de la subvenció que li correspon.  
A aquest efecte, i en virtut del que es disposa en els articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la resolució següent:  
  
Primer  
S'autoritza l'augment del pressupost d'ingressos en l'aplicació 492.01 Transferències Unió Europea. Àrea d'Educació i Investigació, per import de 29.227 euros.  
  
Segon  
S'autoritza un augment de crèdit en l'aplicació 85.14.08.298.51.6 per import de 29.227 euros.  
  
Tercer  
Com a conseqüència de l'import generat es modifiquen en les FP3 del programa 421.60, les dades relatives a l'aplicació d'ingressos 492.01, que queden establides en els termes següents:  
  
Codi d'ingrés Origen / Destinació del finançament Cap Import  
492.01 Transferències Unió Europea. Àrea d'Educació i Investigació.  
Projecte Promoting Inclusion Throug Educational 3D-Printing. 2 29.227  
  
  
València, 31 de maig de 2018.- El conseller d'Hisenda i Model Econòmic: Vicent Soler i Marco.